CELEX: 62011TN0187
Language: el
Date: 2011-03-30 00:00:00
Title: Υπόθεση T-187/11: Προσφυγή-αγωγή της 30ής Μαρτίου 2011 — Trabelsi κ.λπ. κατά Συμβουλίου

21.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 152/29
            
         Προσφυγή-αγωγή της 30ής Μαρτίου 2011 — Trabelsi κ.λπ. κατά Συμβουλίου
   (Υπόθεση T-187/11)
   2011/C 152/52
   Γλώσσα διαδικασίας: η γαλλική
   
      Διάδικοι
   
   
      Προσφεύγοντες-ενάγοντες: Mohamed Trabelsi (Παρίσι, Γαλλία), Ines Lejri (Παρίσι), Moncef Trabelsi (Παρίσι), Selima Trabelsi (Παρίσι) και Tarek Trabelsi (Παρίσι) (εκπρόσωπος: A. Metzker, δικηγόρος)
   
      Καθού-εναγόμενο: Συμβούλιο της Ευρωπαϊκής Ενώσεως
   
      Αιτήματα
   
   Οι προσφεύγοντες-ενάγοντες ζητούν από Γενικό Δικαστήριο:
   
               —
            
            
               να ακυρώσει την προσβαλλόμενη απόφαση του Συμβουλίου της Ενώσεως της 4ης Φεβρουαρίου 2011·
            
         
               —
            
            
               να διατάξει τη διαγραφή του ονόματος «Mohamed TRABELSI» από τον κατάλογο·
            
         
               —
            
            
               να διατάξει τη διαγραφή του ονόματος «INES LEJRI» από τον κατάλογο·
            
         
               —
            
            
               να διατάξει τη διαγραφή του ονόματος της μητέρας του Mohamed TRABELSΙ·
            
         
               —
            
            
               να διατάξει την απαλοιφή της διευθύνσεως του τόπου κατοικίας του Mohamed TRABELSΙ·
            
         
               —
            
            
               να επιτρέψει στο ζεύγος TRABELSI να απαντήσει·
            
         
               —
            
            
               να προστατεύσει τον Tarek TRABELSI λαμβανομένης υπόψη της αναπηρίας του·
            
         
               —
            
            
               να υποχρεώσει το Συμβούλιο της Ευρωπαϊκής Ενώσεως να επανεξετάσει την προσβαλλόμενη πράξη και να τηρήσει την αρχή του τεκμηρίου αθωότητας·
            
         
               —
            
            
               να αναστείλει την εφαρμογή της εκδοθείσας από το Συμβούλιο της Ευρωπαϊκής Ενώσεως πράξεως·
            
         
               —
            
            
               να υποχρεώσει το Συμβούλιο της Ευρωπαϊκής Ενώσεως να καταβάλει στον TRABELSI το ποσό των 150 000 ευρώ ως αποζημίωση για την προκληθείσα στον ίδιο ζημία·
            
         
               —
            
            
               να καταδικάσει την Ένωση στο ποσό των 25 000 ευρώ για τα δικαστικά έξοδα·
            
         
               —
            
            
               να καταδικάσει το [Γαλλικό] Δημόσιο στην καταβολή των μη δυναμένων να αναζητηθούν εξόδων, το ύψος των οποίων απόκειται στο ίδιο το Γενικό Δικαστήριο να καθορίσει κατ’ επιείκεια βάσει του άρθρου L 761-1 του Κώδικα Διοικητικής Δικαιοσύνης (CJA)
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής-αγωγής τους, οι προσφεύγοντες-ενάγοντες επικαλούνται δύο λόγους ακυρώσεως.
   
               1)
            
            
               Πρώτος λόγος ακυρώσεως αντλούμενος από εξωτερική έλλειψη νομιμότητας της προσβαλλόμενης αποφάσεως λόγω υπερβάσεως εξουσίας και παραβιάσεως των αρχών του τεκμηρίου αθωότητας, της νομοθετικής προβλέψεως των εγκλημάτων και των ποινών, του non bis in idem και της εκατέρωθεν ακροάσεως, καθώς και της αρχής περί επιεικούς δίκης.
            
         
               2)
            
            
               Δεύτερος λόγος ακυρώσεως αντλούμενος από εσωτερική έλλειψη νομιμότητας της προσβαλλόμενης αποφάσεως λόγω προσβολής του δικαιώματος ιδιοκτησίας, καθώς και των αρχών της αξιοπρέπειας και της ισότητας των ανθρώπων, της προσβολής των ελευθεριών των TRABELSI, της προσβολής της ιδιωτικής ζωής και δυσμενούς διακρίσεως έναντι ανάπηρου τέκνου.